Turun ammatti-instituutti

Turun ammatti-instituutti () on Turussa toimiva toisen asteen ammatillista koulutusta antava oppilaitos. Se toimii kahdeksassa toimipaikassa Turun kaupungin alueella. Turun ammatti-instituutissa opiskelee noin 3 900 nuorisoasteen opiskelijaa ja noin 6 000 aikuisopiskelijaa. Henkilökuntaa ammatti-instituutissa on noin kuusisataa. Turun ammatti-instituutti on yksi Suomen suurimmista toisen asteen ammatillisista oppilaitoksista. ==Historia== Nykyinen Turun ammatti-instituutti aloitti toimintansa vuonna 1998 silloisen Turun Ammatti-instituutin, Turun Kauppaoppilaitoksen - Handelsläroverket i Åbon, Turun Teknillisen ammattioppilaitoksen ja Turun terveydenhuolto- oppilaitoksen yhdistyessä. Ammatillista opetusta järjestettiin Turussa jo vuodesta 1887 alkaen iltaopetuksena, aluksi Turun käsityöläiskoulun ja myöhemmin Turun yleisen ammattilaiskoulun nimellä. Päiväopetus aloitettiin vuonna 1941, eli huomattavasti myöhemmin kuin useissa muissa kaupungeissa. Kaupallista koulutusta kaupungissa järjestettiin vuodesta 1839 lähtien ruotsinkielisessä Handelsskolan i Åbo -oppilaitoksessa. Vuonna 1905 oppilaitos muutettiin kaksikieliseksi.Turun ammatti-instituutin historia Uusi ammattikoulurakennus valmistui vuonna 1950 Puutorin viereen Parkinmäelle ensimmäisenä suurena sodanjälkeisenä rakennushankkeena Turussa. Rakennukseen saatiin mm. työvälineitä Turun ystävyyskaupungilta Göteborgilta, ja se nimettiinkin Göteborgin koulutaloksi. Vuonna 1958 ammattikoulu laajeni uuteen rakennukseen Pohjolan kaupunginosaan, Juhannuskukkulalle. Tilat tulivat pääasiassa teknillisen ammattikoulun käyttöön, mutta rakennukseen varattiin tilat myös ompelu- ja talousammattikoululle. Ompelu- ja talousammattikoulun toiminta keskitettiin vuonna 1964 Göteborgin koulutaloon, niiden vapauduttua kauppakoulun käytöstä. Vuonna 1983 yhdistettiin Turun kauppaopisto ja Turun kaupungin kauppakoulu. Uuden oppilaitoksen nimeksi tuli Turun Kauppaoppilaitos - Handelsläroverket i Åbo. Vuosina 1985-1986 valmistui Peltolan koulurakennus. ==Koulutustarjonta== Turun ammatti-instituutissa voi opiskella kymmenissä erilaisissa koulutusohjelmissa ja valmistua ammattiin tekniikan, terveyden ja hyvinvoinnin sekä kaupan ja palvelun aloilta.Turun ammatti-instituutin koulutustarjonta * Ajoneuvot ja kuljetustekniikka * Elintarvikeala * Farmasia ja muu lääkehuolto * Graafinen ja viestintätekniikka * Hiusala * Hotelli-, ravintola- ja cateringala * Kauneudenhoitoala * Kone- ja metalliala * Kotityö- ja puhdistuspalvelut * Laboratorio- ja prosessiteollisuuden ala * Liiketalous ja kauppa * Matkailuala * Puuala * Rakentaminen, maanmittaus ja talotekniikka * Sosiaali- ja terveysala * Sähkö- ja automaatiotekniikka * Tekstiili- ja vaatetusala * Tieto- ja tietoliikennetekniikka * Tieto- ja viestintätekniikka ==Ruotsinkieliset koulutusohjelmat== * Företagsekonomi * Informations- och kommunikationsteknik ==Nivelvaiheen koulutukset== Turun ammatti-instituutissa järjestetään myös yksivuotisia ns. nivelvaiheen koulutuksia nuorille, jotka eivät ole päässeet opiskelemaan haluamaansa alaa tai jotka eivät tiedä, mikä olisi itselle sopivin ala. * Ammattistartti * Ammattivalmentava * Nuorten maahanmuuttajien ammatilliseen peruskoulutukseen valmistava koulutus * Sosiaali- ja terveysalalle valmistava koulutus nuorille maahanmuuttajille * Kotitalousopetus eli talouskoulu ==Opiskelijatoiminta== Turun ammatti- instituutin opiskelijayhdistys on nimeltään TAIKA ry. Turun ammatti- instituutin eli TAIn opiskelijat järjestävät joka vuosi useita omaleimaisia tapahtumia, muun muassa Aurajoessa soudettavat Amissoudut, Hirvensalossa ajettavat Amisajot sekä oppilaiden lavataitoja mittaavan Amistalentin.Amissoudut 2013 ==Lähteet== * Turun ammatti-instituutti - Historia * Tietoa, taitoa Turun kautta koko maahan ===Viitteet=== ==Aiheesta muualla== * Oppilaitoksen kotisivu * Opiskelijayhdisty TAIKA ry Facebookissa Luokka:Turun oppilaitokset Luokka:Suomen ammattioppilaitokset